CELEX: 32015D1290
Language: bg
Date: 2015-07-23 00:00:00
Title: Решение за изпълнение (ЕС) 2015/1290 на Комисията от 23 юли 2015 година за разрешаване на пускането на пазара на рафинирано масло от семената на Buglossoides arvensis като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2015) 4961)

28.7.2015   
            
            
               BG
            
            
               Официален вестник на Европейския съюз
            
            
               L 198/22
            
         РЕШЕНИЕ ЗА ИЗПЪЛНЕНИЕ (ЕС) 2015/1290 НА КОМИСИЯТА
   от 23 юли 2015 година
   за разрешаване на пускането на пазара на рафинирано масло от семената на Buglossoides arvensis като нова хранителна съставка съгласно Регламент (ЕО) № 258/97 на Европейския парламент и на Съвета
   
      
         (нотифицирано под номер C(2015) 4961)
      
   
   (само текстът на английски език е автентичен)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 25 юни 2013 г. дружеството Technology Crops International подава заявление до компетентните органи на Обединеното кралство за пускане на пазара на рафинирано масло от семената на Buglossoides arvensis като нова хранителна съставка.
            
         
               (2)
            
            
               На 6 януари 2014 г. компетентният орган на Обединеното кралство за оценка на храните издава доклада си за първоначална оценка. В него той стига до заключението, че рафинираното масло от семената на Buglossoides arvensis отговаря на критериите за нови храни, установени в член 3, параграф 1 от Регламент (ЕО) № 258/97.
            
         
               (3)
            
            
               На 21 януари 2014 г. Комисията препрати доклада за първоначална оценка до останалите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха представени обосновани възражения.
            
         
               (5)
            
            
               На 11 юни 2014 г. Комисията проведе консултации с Европейския орган за безопасност на храните (ЕОБХ), като поиска от него да направи оценка на рафинираното масло от семената от Buglossoides arvensis като нова хранителна съставка в съответствие с Регламент (ЕО) № 258/97.
            
         
               (6)
            
            
               На 5 февруари 2015 г. в своето „Научно становище относно безопасността на рафинирано масло Buglossoides като нова хранителна съставка“ (Scientific Opinion on the safety of refined Buglossoides oil as a novel food ingredient) (2) ЕОБХ стигна до заключението, че рафинираното масло от семената на Buglossoides arvensis е безопасно при предложените видове употреба и количества на употреба.
            
         
               (7)
            
            
               С Директива 2002/46/ЕО на Европейския парламент и на Съвета (3) се определят изискванията относно хранителните добавки. С Регламент (ЕО) № 1925/2006 на Европейския парламент и на Съвета (4) се определят изискванията относно влагането на витамини, минерали и някои други вещества в храните. С Директива 1999/21/ЕО на Комисията (5) се определят изискванията относно диетичните храни за специални медицински цели. С Директива 96/8/ЕО на Комисията (6) се определят изискванията относно храни, предназначени за използване при нискокалорични хранителни режими за намаляване на телесното тегло. Употребата на рафинирано масло от семената на Buglossoides arvensis следва да бъде разрешена, без да се засягат изискванията на посочените актове.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Рафинираното масло от семената на Buglossoides arvensis, посочено в приложение I, може да бъде пуснато на пазара в Съюза като нова хранителна съставка за посочените видове употреба и при максималните количества, определени в приложение II, без да се засягат конкретните разпоредби на Директива 2002/46/ЕО, Регламент (ЕО) № 1925/2006, Директива 1999/21/ЕО и Директива 96/8/ЕО.
   Член 2
   Рафинираното масло от семената на Buglossoides arvensis, разрешено с настоящото решение, се обозначава върху етикета на храните, които го съдържат, като „рафинирано масло от Buglossoides“.
   Член 3
   Адресат на настоящото решение е дружеството Technology Crops International, 7996 North Point Blvd Winston Salem, NC 27106, USA.
   
      Съставено в Брюксел на 23 юли 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  EFSA Journal (Бюлетин на ЕОБХ), 2015; 13(2):4029.
   
      (3)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      (4)  Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (ОВ L 404, 30.12.2006 г., стр. 26).
   
      (5)  Директива 1999/21/ЕО на Комисията от 25 март 1999 г. относно диетичните храни за специални медицински цели (ОВ L 91, 7.4.1999 г., стр. 29).
   
      (6)  Директива 96/8/ЕО на Комисията от 26 февруари 1996 г. относно храни, предназначени за използване при нискокалорични хранителни режими за намаляване на телесното тегло (ОВ L 55, 6.3.1996 г., стр. 22).
   
      ПРИЛОЖЕНИЕ I
      
         СПЕЦИФИКАЦИЯ НА РАФИНИРАНО МАСЛО ОТ СЕМЕНАТА НА BUGLOSSOIDES ARVENSIS
         
      
      
         Описание: Рафинираното масло от Buglossoides е извлечено от семената на Buglossoides arvensis (L.) I.M.Johnst.
      
                  Изпитване
               
               
                  Спецификация
               
            
                  Алфа-линоленова киселина
               
               
                  Не по-малко от 35 % от общото тегло на мастните киселини
               
            
                  Стеаридонова киселина
               
               
                  Не по-малко от 15 % от общото тегло на мастните киселини
               
            
                  Линолова киселина
               
               
                  Не по-малко от 8 % от общото тегло на мастните киселини
               
            
                  Трансмастни киселини
               
               
                  Не повече от 2 % от общото тегло на мастните киселини
               
            
                  Киселинност
               
               
                  Не повече от 0,6 mg KOH/g
               
            
                  Пероксидно число
               
               
                  Не повече от 5 meq O2/kg
               
            
                  Негодно за осапуняване съдържание
               
               
                  Не повече от 2 %
               
            
                  Съдържание на белтъци (общо количество азот)
               
               
                  Не повече от 10 μg/ml
               
            
                  Пиролизидинови алкалоиди
               
               
                  Не могат да бъдат открити при граница на откриване от 4 μg/kg
               
            
   
      ПРИЛОЖЕНИЕ II
      
         РАЗРЕШЕНИ ВИДОВЕ УПОТРЕБА НА РАФИНИРАНО МАСЛО ОТ СЕМЕНАТА НА BUGLOSSOIDES ARVENSIS
         
      
      
                  Категория храни
               
               
                  Максимално количество на стеаридонова киселина
               
            
                  Млечни продукти и техните аналози
               
               
                  250 mg/100 g;
                  75 mg/100 g при напитки
               
            
                  Сирене и продукти от сирене
               
               
                  750 mg/100 g
               
            
                  Масло и други емулсии на мазнини и масла, включително продукти за мазане (не за готвене или пържене)
               
               
                  750 mg/100 g
               
            
                  Зърнени закуски
               
               
                  625 mg/100 g
               
            
                  Хранителни добавки съгласно определението от Директива 2002/46/ЕО, с изключение на хранителните добавки за кърмачета и малки деца
               
               
                  Доза от 500 mg/дневно, както е препоръчано от производителя
               
            
                  Диетични храни за специални медицински цели съгласно определението от Директива 1999/21/ЕО, с изключение на диетичните храни за кърмачета и малки деца
               
               
                  В съответствие със специалните хранителни потребности на лицата, за които са предназначени продуктите
               
            
                  Храни, предназначени за употреба при нискокалорични хранителни режими за намаляване на телесното тегло, както са посочени в Директива 96/8/ЕО
               
               
                  250 mg/заместител на едно хранене